CELEX: 62009CA0437
Language: et
Date: 2011-03-03 00:00:00
Title: Kohtuasi C-437/09: Euroopa Kohtu (esimene koda) 3. märtsi 2011 . aasta otsus (Tribunal de grande instance de Périgueux (Prantsusmaa) eelotsusetaotlus) — AG2R Prévoyance versus Beaudout Père et Fils SARL (Konkurents — ELTL artiklid 101, 102 ja 106 — Tervishoiukulude täiendava hüvitamise skeem — Kollektiivleping — Konkreetse kindlustusasutusega kohustuslik liitumine — Liitumisest vabastamise mis tahes võimaluse sõnaselge välistamine — Mõiste „ettevõtja” )

30.4.2011   
            
            
               ET
            
            
               Euroopa Liidu Teataja
            
            
               C 130/5
            
         Euroopa Kohtu (esimene koda) 3. märtsi 2011. aasta otsus (Tribunal de grande instance de Périgueux (Prantsusmaa) eelotsusetaotlus) — AG2R Prévoyance versus Beaudout Père et Fils SARL
   (Kohtuasi C-437/09) (1)
   
   (Konkurents - ELTL artiklid 101, 102 ja 106 - Tervishoiukulude täiendava hüvitamise skeem - Kollektiivleping - Konkreetse kindlustusasutusega kohustuslik liitumine - Liitumisest vabastamise mis tahes võimaluse sõnaselge välistamine - Mõiste „ettevõtja”)
   2011/C 130/08
   Kohtumenetluse keel: prantsuse
   
      Eelotsusetaotluse esitanud kohus
   
   Tribunal de grande instance de Périgueux
   
      Põhikohtuasja pooled
   
   
      Hageja: AG2R Prévoyance
   
      Kostja: Beaudout Père et Fils SARL
   
      Ese
   
   Eelotsusetaotlus — Tribunal de grande instance de Périgueux — Konkurents — Siseriiklikud õigusnormid, millega muudetakse teatava kutsevaldkonna kõikide ettevõtjate jaoks kohustuslikuks liitumine üheainsa määratud kindlustusasutusega — Ettevõtja mõiste EÜ artikli 81 tähenduses — Asutus, kes nõuab maksete tegemist ettevõtjalt, kes on sõlminud kindlustuslepingu, mis pakub suuremaid tagatisi — Mis tahes liitumisest vabastamise võimaluse sõnaselge välistamine — Niisuguse kindlustusskeemi kooskõla EÜ artiklitega 81 ja 82 — Võimaliku turgu valitseva seisundi kuritarvitamise oht.
   
      Resolutsioon
   
   
               1.
            
            
               ELTL artiklit 101 koosmõjus ELL artikli 4 lõikega 3 tuleb tõlgendada nii, et see ei keela teha ametiasutustel otsust, millega muudetakse konkreetse sektori tööandjaid ja töötajaid esindavate organisatsioonide taotlusel kohustuslikuks kollektiivsete läbirääkimiste tulemusena sündinud kokkulepe, millega nähakse ette kõikide selle sektori ettevõtjate liitumine ilma vabastuse võimaluseta tervishoiukulude täiendava hüvitamise skeemiga.
            
         
               2.
            
            
               Kui tegevust, mis seisneb tervishoiukulude täiendava hüvitamise skeemi haldamises, tuleb pidada majanduslikuks — selle kontrollimine on eelotsusetaotluse esitanud kohtu ülesanne —, siis tuleb ELTL artikleid 102 ja 106 tõlgendada nii, et need ei keela põhikohtuasja asjaoludel ametiasutustel anda kindlustusasutusele ainuõigust hallata seda skeemi, ilma igasuguse võimaluseta, et mõni selle sektori ettevõtja vabastatakse selle skeemiga liitumisest.
            
         
      (1)  ELT C 24, 30.1.2010.